ইতোপূর্বে জেলা প্রশাসনের পক্ষ থেকে বন্ধ ঘোষণা করা হয়েছিল নিউমার্কেট ভবনটি। সেখানকার দীর্ঘদিনের ব্যবসায়ীদের নতুন করে নির্মিত নিউমার্কেটে বিধি অনুযায়ী দোকান বরাদ্বে অগ্রাধিকার দেওয়ারও প্রস্তাব দেওয়া হয়েছিল। কিন্তু কতিপয় স্বার্থানেশী ব্যক্তি ব্যবসায়ীদের ভূলবুঝিয়ে বিভ্রান্ত করে বলে পৌর মেয়রসহ কাউন্সিলরদের অভিযোগ। ব্যবসায়ীরা পৌরকর্তপক্ষের সাথে আপোষে না যেয়ে ভবনটি ভাঙার কার্যক্রমের বিরুদ্ধে উচ্চ আদালতে একটি রিট করে। এদিয়ে দীর্ঘদিন আলোচনা চললেও শেষ পর্যন্ত আদালতেই ব্যবসায়ীদের ভাগ্য নির্ধারিত হয়। রিট খারিজ হওয়ার পর সাতক্ষীরা পৌরসভার পক্ষে আদালতের রায় নিয়ে নির্বাহী ম্যাজিস্ট্রেট, পৌর মেয়র, কাউন্সিলর ও সদর থানা পুলিশের উপস্থিতিতে সোমবার সকালে নিউ মার্কেটের পুরনো ভবনটি পৌরসভার তত্ত্বাবধানে ভাঙার কার্যক্রম শুরু হয়।